Ucraina și Gaza. „Trump descoperă că oprirea războaielor e mult mai dificilă decât pare”, scrie CNN
Președintele american Donald Trump descoperă că lauda din campania electorală în legătura cu încheierea rapidă a unor acorduri de pace nu produce deloc rezultate rapide, iar războaiele continuă. În timp ce liderul de la Casa Albă făcea marți cei mai mici pași înainte cu privire la planul său de pace pentru Ucraina, o altă încetare a focului, pentru care își revendică meritul personal, a fost spulberată. Israelul a lansat un nou atac asupra Hamas în Gaza, ucigând sute de civili, scrie CNN într-o analiză a situației geopolitice și a parcursului lui Trump pe drumul de a deveni un făcător de pace.